b'\n_START_ARTICLE_\nCasa Mil\xc3\xa0\n_START_PARAGRAPH_\nCasa Mil\xc3\xa0, znana tudi pod nazivom La Pedrera (v katalon\xc5\xa1\xc4\x8dini kamnolom), je stavba v Barceloni, ki je delo znanega katalonskega arhitekta Antonija Gaud\xc3\xadja. Gradili so jo med letoma 1906 in 1910, uradno kon\xc4\x8dana pa je bila leta 1912. Stoji na barcelonski ulici Passeig de Gr\xc3\xa0cia s hi\xc5\xa1no \xc5\xa1tevilko 92, na kri\xc5\xbei\xc5\xa1\xc4\x8du z ulico Carrer de Proven\xc3\xa7a, v mestni \xc4\x8detrti Eixample. Stavba je bila zgrajena za dru\xc5\xbeino Mil\xc3\xa0._NEWLINE_Casa Mil\xc3\xa0 je od leta 1984 pod UNESCOvo za\xc5\xa1\xc4\x8dito in je tedaj kot prva stavba iz 20. stoletja postala del svetovne kulturne dedi\xc5\xa1\xc4\x8dine. Sedanja lastnica zgradbe je katalonska banka Caixa Catalunya ter jo namenja za razstave umetni\xc5\xa1kih del.'